【大跑道】仲有進步 締速快過金鑽貴人！
2024年05月10日 18:08
東網電視
更多新聞短片
昨朝有4匹參戰到大圈出試，「馬主雄風」希威森跳一段，上仗贏馬賽前一日同樣安排慢跳，今課輕舒步頭，神態活躍，大馬又夠輕身。「愛意龍」董明朗踱一圈，有啲肥未收身，動作論盡。「熊噹噹」助手踱一圈，神采奕奕，毛色有光澤，近況好。「己多福」陳嘉熙踱一圈，頸緊緊欠放鬆，仍有不足。以下是心水推介：
第6場「遙遙領先」腳法熟練之餘，一再出跳淡淡定，甚至有啲懶，但以呂廐質新馬而言其實是好現象，再看最近從化閘卜定布文親試，回港再試閘，同樣交布文操刀，操足必拚。
第8場「金勝名駒」細細隻鬥心好，大前仗轉戰田草1400米後，次次上名，上仗檔好跟前啲立即輕勝。抖近1個月體力充裕，剛周三出跳勁之餘又唔心急，大熟大勇境界。
第10場「光年八十」不斷進步，上仗田草1200米締速1分8秒98，比起同日贏二級賽嘅「金鑽貴人」更快，加上「光年八十」身形粗壯，今戰體重1271磅，孭頂磅出戰冇有怕！